
**GIMNAZIJA NOVA GORICA**



**šolsko leto 2014/15**

**LETNI DELOVNI NAČRT**

**Predmet: ANGLEŠČINA**

**Program: SPLOŠNA IN STROKOVNA GIMNAZIJA**

**Letnik: PRVI**

Letni delovni načrt izhaja iz temeljnega dokumenta ***Učni načrt ANGLEŠČINA,***

***Gimnazija; splošna, klasična in strokovna gimnazija***, sprejetega na 110. seji

Strokovnega sveta RS za splošno izobraževanje, dne 14. 02. 2008.

**Aktiv učiteljev angleščine: Ravnatelj:**

Jana Fajt, prof. Bojan Bratina, prof.

mag. Martina Kobal, prof.

Svetlana Kutin Funda, prof.

Maks Pavlica, prof.

Nataša Munih, prof.

Laura Lee Jensen, MA, tuja učiteljica

**1. Splošni cilji/kompetence:**

* Z učenjem angleščine dijaki razvijajo celostno zmožnost za medkulturno in medjezikovno sporazumevanje, kar jim bo omogočilo uspešno vključevanje v slovensko, evropsko in svetovno skupnost narodov in narodnosti;
* Dijaki pri pouku angleščine pridobivajo in nadgrajujejo svoja splošna znanja,razvijajo splošne medkulturne veščine, vrednote, motivacijo in svoje osebnostne lastnosti;
* Dijaki razvijajo ključne kompetence za vseživljenjsko učenje;
* Dijaki razvijajo sporazumevalno zmožnostsestavljeno iz:
* jezikovnih znanj in zmožnosti (dijaki spoznavajo jezikovni sistem angleščine in razvijajo zmožnost uporabe jezikovnih znanj za razumevanje pomena sporočil oziroma besedil in za tvorjenje novih sporočil oziroma besedil);
* sociolingvističnih in družbenokulturnih znanj in zmožnosti (dijaki spoznavajo družbenojezikovna in družbenokulturna pravila, norme in navade in se ozaveščajo o pomenu teh znanj ter razvijajo strategije za ustrezno interpretacijo in rabo sporočil glede na ta pravila);
* pragmatične zmožnosti in funkcionalne rabe jezika (dijaki spoznavajo osnovne lastnosti besedil in razumejo zakonitosti ustrezne tvorbe pisnih in govornih besedil ter sporazumevanja. Na podlagi teh znanj besedila pri sprejemanju ustrezno interpretirajo, pri tvorjenju pa pravila upoštevajo);
* Dijaki pri sprejemanju sporočil in tvorjenju besedil v angleščini razvijajo sledeča jezikovna znanja in zmožnosti:

**POSLUŠANJE in SLUŠNO RAZUMEVANJE**

Dijaki poslušajo govorna besedila in/ali spremljajo avdiovizualna sporočila in pri tem na različne načine, skozi bolj ali manj kompleksne komunikacijske dejavnosti, v skladu z različnimi nameni

* razvijajo razumevanje standardno sprejete izgovarjave in spoznavajo različna narečja;
* razvijajo zmožnost razumevanja podatkov in podrobnosti in razlikovanja med bistvenimi in nebistvenimi informacijami;
* razvijajo zmožnost razumevanja bistva govorjenega besedila/avdiovizualnih sporočil itd.;
* razvijajo zmožnost sklepanja o povezavah, razvoju pripovedi in dokazov krajšem in daljšem govornem besedilu oziroma v filmu, v multimedijski predstavi, itd.;
  + spoznavajo in poglabljajo razumevanje načinov, s katerimi so kulturne perspektive vpisane v avdiovizualna besedila v angleščini;
  + prepoznavajo okoliščine sporazumevanja in razpoloženje govorcev/udeležencev;
  + spoznavajo in uporabljajo nadomestne strategije, da bi presegli vrzeli v razumevanju;
  + na svetovnem spletu poslušajo in izbirajo med avdiovizualnimi besedili in jih ustrezno uporabljajo za izpolnjevanje nalog/projektov;
  + razumevanje govorjenega/avdiovizualnega besedila izražajo z ustreznim besednim oziroma nebesednim odzivom.

**GOVORNO SPOROČANJE in SPORAZUMEVANJE**

Dijaki govorijo/pripovedujejo o različnih temah in pri tem:

* razvijajo izgovarjavo in intonacijo v eni izmed standardnih izgovarjav;
  + spoznavajo komunikacijske strategije za usklajevanje (spo)razumevanja;
* govorno sporočajo o različnih temah in pri tem poglabljajo razumevanje medkulturnih značilnosti ter utemeljujejo svoja mnenja in poglede;
* razvijajo zmožnost funkcionalne jezikovne rabe oziroma zmožnost uporabe ustreznih jezikovnih sredstev na ravni govornega besedila;
* spoznavajo medkulturne dogovore, ki vplivajo na sporazumevanje med govorcem in njegovim občinstvom, in si prizadevajo te dogovore čim bolj razumeti/upoštevati;
* spoznavajo načine izražanja idej, čustev, stališč in mnenj, mnenj, (ne)strinjanj in ravnanje v skladu s ciljnim občinstvom in okoliščinami sporazumevanja;
* razvijajo zmožnost sporočanja s pomočjo vizualne (multimedijske tehnologije) in druge podpore;
* razvijajo zmožnost uporabe strategij za tvorjenje govornih besedil, poglabljajo sporazumevalne strategije in strategije samostojnega učenja.

Za neposredno medosebno sporazumevanje in sporazumevanje preko medijev (telefon, medmrežje, konference na daljavo …), vključno z ustreznimi znanji, ki so potrebna tako za sporočanje kot za sporazumevanje, dijaki:

* spoznavajo in širijo komunikacijske strategije za uspešno sporazumevanje (na primer načine, kako začeti, nadaljevati in končati pogovor);
  + razvijajo ozaveščenost o medkulturnih dogovorih, ki vplivajo na sporazumevanje med posamezniki;
  + spoznavajo različne vzorce sporazumevanja pri srečevanju z uporabniki angleščine kot jezika mednarodne komunikacije in razvijajo zmožnost ustreznega odzivanja; izražanje stališč in mnenj, na primer preferenc, mnenj, (ne)strinjanj navezovanje in vzdrževanje stikov;
  + si prizadevajo za razumevanje drugosti in drugačnosti in razvijajo občutljivost/dovzetnost za pričakovanja prejemnikov sporočila.

**BRANJE in BRALNO RAZUMEVANJE**

Dijaki berejo različne vrste pisnih besedil in pri tem na različne načine, skozi bolj ali manj kompleksne dejavnosti, v skladu z različnimi nameni:

* + prepoznavajo različne vrste besedil in spoznavajo njihove značilnosti in zakonitosti;
  + spoznavajo in uporabljajo različne bralne strategije (sklepanje o vsebini besedil iz naslova, slik, napovedovanje dogodkov itd.);
  + razvijajo razumevanje podrobnosti v besedilu, prepoznavajo besedne zveze in jezikovne strukture; poglabljajo razumevanje zakonitosti jezikovne rabe;
  + razvijajo razumevanje ključne/-ih misli in pomembnih podatkov v prebranem besedilu;
  + razvijajo zmožnost sklepanja o vzročnih in drugih povezavah, razvoju pripovedi in argumentov v besedilu;
  + za bolj poglobljeno razumevanje razvijajo zmožnost učinkovite uporabe slovarjev in različnih elektronskih in drugih referenčnih gradiv;
  + kritično vrednotijo podatke, ki so dostopni (na svetovnem spletu), in jih ustrezno uporabljajo;
  + poglabljajo razumevanje literarnega in drugih vrst besedil in spoznavajo načine, s katerimi so kulturne značilnosti vpisane v literarna in neliterarna besedila;
  + razvijajo zmožnost analize in sinteze (podatkov iz besedila in ugotovitve primerjajo z informacijami, ki so jim dostopne v materinščini oziroma v jezikih, ki jih obvladajo ali se jih učijo;
  + razvijajo širšo medkulturno in medjezikovno zmožnost, na primer z branjem izvirnih leposlovnih besedil v angleščini.

**PISNO SPOROČANJE in SPORAZUMEVANJE**

Dijaki tvorijo različna pisna besedila in pri tem:

* + razvijajo pravopisno znanje in zmožnosti, pravilen zapis besed in besednih zvez ter uporabo ločil;
  + razvijajo zmožnost uporabe ustreznih jezikovnih sredstev na ravni besedila;
  + za pisanje različnih vrst besedil spoznavajo zakonitosti notranje zgradbe besedil, kohezivnost, koherenco itd., vezna sredstva;
  + spoznavajo značilnosti pisanja različnih vrst besedil, uradnih in neuradnih in jih pri pisanju ustrezno uporabljajo;
  + razvijajo zmožnost uporabe strategij za tvorjenje pisnih besedil in strategije samostojnega učenja;
  + spoznavajo načine izražanja idej, čustev, s pomočjo multimedijske tehnologije in elektronske pošte;
  + za uspešno pisno izražanje razvijajo zmožnost uporabe sodobne tehnologije, spletnih virov in drugih virov, dostopnih preko različnih medijev, referenčnih gradiv (na primer slovarje);
  + spoznavajo medkulturne dogovore, ki vplivajo na sodelovanje med piscem in bralci, in si jih prizadevajo pri pisanju čim bolj upoštevati;
  + razvijajo kritično mišljenje, zmožnost vrednotenja, sinteze in analize kulturnih in drugih pojavov in svoja razmišljanja pisno izražajo v krajših in daljših pisnih sestavkih;
  + razvijajo zmožnost pisnega povzemanja in interpretiranja prebranih besedil in avdio-(vizualnih) gradiv ter dogodkov.

Za neposredno medosebno pisno sporazumevanje (preko medijev/medmrežja: elektronska pošta, forumi), dijaki, vključno z ustreznimi znanji, ki so potrebna tako za govorno sporočanje kot za sporazumevanje, še posebej intenzivno razvijajo:

* + zmožnost učinkovitega in zgoščenega pisanja,
  + medijsko in kritično pismenost,
  + kritičen odnos do informacij na svetovnem spletu.

**POSREDOVANJE**

S posredovanjem v primerih medjezikovnih vrzeli iz angleščine v slovenščino ali slovenščine v angleščino dijaki učinkovito in smiselno povezujejo znanje angleščine s svojo materinščino, lahko pa tudi z drugimi jeziki, ki jih obvladajo ali pa se jih še učijo.

Dijaki pri pouku angleščine:

* + spoznavajo možnosti posredovanja pri sporazumevanju med ljudmi, ki nimajo skupnega jezika;
  + razvijajo zmožnost pisnega in govornega posredovanja bistva slušnega, vizualnega ali pisnega besedila v materinščini/angleščini ljudem, ki ne razumejo materinščine/angleščine;
  + spoznavajo načine in značilnosti pisnega/govornega povzemanja ali prevajanja besedila iz angleščine v slovenščino (ali v katerega izmed jezikov, ki ga obvladajo) in/ali nasprotno za učinkovito posredovanje v življenjskih okoliščinah.

**MEDKULTURNA ZMOŽNOST**

Dijaki pri pouku angleščine spoznavajo književnosti in druge dosežke angleško govorečih kultur in se uvajajo v samostojno branje književnih besedil v angleščini. Razvijajo medkulturno bralno zmožnost za ustvarjalno branje in za razumevanje celostnih leposlovnih besedil v angleščini ter za neposreden samostojen stik z leposlovjem oziroma za doživljanje umetnostnih besedil v angleščini.

**MEDPREDMETNO POVEZOVANJE**

Pouk angleščine se povezuje s širšimi nadpredmetnimi temami, in sicer knjižnična informacijska znanja, IKT, poklicna vzgoja, okoljska vzgoja, vzgoja za medije, vzgoja potrošnika, vzgoja za zdravje, itn.

**2. Pričakovani dosežki/rezultati:**

Dijaki dosežejo znanje angleščine in jezikovnih zmožnosti, kot so opredeljeni v *Učnem načrtu za gimnazije* (2008) v skladu s *Skupnim evropskim jezikovnim okvirom* *za učenje, poučevanje in vrednotenje oziroma ocenjevanje jezikov* (2001), v obsegu, ki je primeren njihovemu osebnostnemu in jezikovnemu razvoju. Dijaki ob zaključku drugega letnika dosežejo raven B1, konec četrtega letnika pa raven B2.

**3. A Učne vsebine za učbeniški komplet Enterprise 4:**

|  |  |  |
| --- | --- | --- |
| **Učni sklop** | **Vsebina** | **Cilji** |
| 1 | Jezikovne vsebine:   * glagolski časi v trdilni, nikalni in vprašalni obliki (dolge in kratke oblike) * pomožni glagoli * nepravilni glagoli * vprašanja z vprašalnicami * kratki odgovori * struktura: *have got*   Teme in besedišče:   * pogoste fraze pri pouku angleščine * osebni podatki * življenjska obdobja * družina in sorodstveni odnosi     Pisno sporočanje:   * neuradno pismo in elektronsko sporočilo   Učne strategije:   * raba enojezičnih in dvojezičnih slovarjev slovarjev * slovnična terminologija * učenje novega besedišča | Dijak/-inja pri govornem in pisnem sporočanju:   * tvori glagolske čase, ki so jih obravnavali v osnovni šoli, v trdilni, nikalni in vprašalni obliki; * pravilno uporablja pomožne glagole (kratke in dolge oblike); * postavlja vprašanja in tvori kratke odgovore; * pravilno tvori in uporablja strukturo *have got*; * spozna osnovne fraze šolskega besedišča in razumejo navodila za delo pri pouku angleščine; * sprašujejo po osebnih podatkih sošolcev in povedo osnovne podatke o sebi; * poimenujejo življenjska obdobja in opišejo značilnosti posameznih obdobij; * poimenuje sorodstvene odnose in se pogovarja o družinskem življenju; * izpolnijo obrazce (npr. osebno izkaznico) v angleščini; * napiše neuradno pismo in neuradno elektronsko sporočilo; * spozna uporabo angleško-angleških slovarjev * seznani se s slovničnimi kategorijami (besedne vrste, črkovanje, fonetični simboli) ter osnovami besedotvorja, ki so neobhodni pri uporabi slovarja; * seznani se z različnimi načini učenja besedišča v tujem jeziku. |
| 2 | Jezikovne vsebine:   * *present simple* in *present continuous* v tvorniku in trpniku * glagoli stanj (*state verbs*) * frazni glagoli * glagolske strukture za izražanje prihodnosti: *will*, *going to*, *present continuous*, *present simple* v tvorniku in trpniku   Teme in besedišče:   * delo in službe * opis poklicev * iskanje zaposlitve * brezposelnost * izgled in osebnostne lastnosti ljudi * moda in oblačila   Pisno sporočanje:   * življenjepis (CV) * uradno pismo in elektronsko sporočilo | Dijak/inja pri govornem in pisnem sporočanju:   * razume razliko pri uporabi sedanjikov *present simple* in *present* *continuous* in ju pravilno uporablja v tvorniku in trpniku; * pozna in pravilno uporablja glagole stanj (*state verbs*); * pravilno tvori in uporablja različne glagolske strukture za izražanje prihodnosti; * se pogovarja o delu, službah, poklicih in brezposelnosti; * opiše način iskanja zaposlitve; * sprašuje po podatkih o določeni službi in zaigra dvogovor pri razgovoru za službo; * izpolni življenjepis (CV) in napiše prošnjo za službo v pisni in elektronski obliki; * pozna razliko med formalnim in neformalnim pismom ter prvine elektronskih sporočil; * opisuje izgled in osebnostne lastnosti ljudi; * poimenuje in opiše oblačila in se pogovarja o modi oblačenja. |
| 3 | Jezikovne vsebine:   * pretekliki v tvorniku in trpniku*: past simple, past continuous, past perfect simple, past perfect continuous* * struktura *used to* * glagolska časa *present perfect simple* in *present perfect continuous* v tvorniku in trpniku * oziralni zaimki in prilastkovi odvisniki * slovnične strukture, ki se pojavljajo v vajah v učbeniku (prepoznavna raven)   Teme in besedišče:   * opis kraja (vas, mesto) * bivališča * življenje v velemenstu in na podeželju * opis države * države, narodi in jeziki * nacionalni stereotipi * počitnice in potovanja * vreme, vremenska napoved in izredne vremenske razmere | Dijak/inja pri govornem in pisnem sporočanju:   * razume razliko pri uporabi preteklikov in jih pravilno uporablja v tvorniku in trpniku; * pozna oblike, razume pomen in pravilno uporablja strukturo *used to;* * pozna uporabo glagolskih časov *present perfect simple* in *present perfect continuous* terrazume razliko med uporabo le-teh in preteklikov; * pozna oziralne zaimke in tvori prilastkove odvisnike * razume pomen ostalih slovničnih struktur, ki se pojavljajo v vajah v učbeniku in jih uporablja v omejenem kontekstu vaj; * opiše značilnosti določenega kraja oz. velemesta (velikost, prebivalci, stavbe in dejavnosti, znamenitosti, življenjski utrip …); * opiše domači kraj; * se pogovarja o življenju v Londonu in opiše osnovne značilnosti tega velemesta; * primerjajo življenje v velemestih in na podeželju; * poimenuje in opiše bivališča in prostore v njih; * usvoji besedišče za posredovanje osnovnih podatkov o določeni državi; * poimenuje države, narode in jezike; * opiše stereotipe o določenih narodih; * opiše osnovne značinosti Združenega kraljestva in Slovenije (simboli, mesta, zgodovina, prebivalstvo, politična ureditev, zemljepisne značilnosti, idr.); * usvoji novo besedišče povezano s počitnicami (vrste počitnic, dejavnosti, oprema; počitniški oglasi, ipd.); * se pogovarja o načrtih za počitnice; * sprašuje po osnovnih podatkih o počitniških ponudbah in zaigra pogovor na turistični agenciji; * usvoji novo besedišče povezano s potovanji in pove zakaj, kam in s katerimi prevoznimi sredstvi ljudje potujejo; * poimenuje in opiše neprijetne izkušnje na potovanjih in počitnicah; * opisuje vreme in vremenske pojave; * razume in napiše vremensko napoved . |
|  | Projektni dnevi | Medpredmetno povezovanje (glej **"**Posodobitveni načrt predmetnega aktiva za angleščino za šolsko leto 2013/14**"**) |
|  | Ekskurzija v London | Določene vsebine navedene v letni pripravi bodo delno ali v celoti realizirane na ekskurziji v London. |

**3. B Učne vsebine za učbeniški komplet *On Screen B2*:**

|  |  |  |
| --- | --- | --- |
| **Učni sklop** | **Vsebina** | **Cilji** |
| **Module 1** | Jezikovne vsebine:   * ponovitev glagolskih časov in struktur v trdilni, nikalni in vprašalni obliki (dolge in kratke oblike) * glagolski časi v sedanjiku: *present simple* in *present continuous*,   *present perfect simple* in *continuous*   * glagoli stanj (*stative verbs*) * pomožni glagoli * nepravilni glagoli * vprašanja z vprašalnicami * kratki odgovori * struktura: *have got*   Teme in besedišče:   * družina in sorodstveni odnosi * izgled in osebnostne lastnosti ljudi * moda in oblačila * delo in službe * opis poklicev     Pisno sporočanje:   * neuradno elektronsko sporočilo   Učne strategije:   * raba enojezičnih in dvojezičnih slovarjev slovarjev * slovnična terminologija * učenje novega besedišča | Dijak/-inja pri govornem in pisnem sporočanju:   * tvori glagolske čase, ki so jih obravnavali v osnovni šoli, v trdilni, nikalni in vprašalni obliki; * pozna razliko pri rabi sedanjikov (*present simple, present continuous, present perfect simple, present perfect continuous*); * pravilno uporablja pomožne glagole (kratke in dolge oblike); * pozna in pravilno uporablja glagole stanj (*state verbs*); * postavlja vprašanja in tvori kratke odgovore; * pravilno tvori in uporablja strukturo *have got;,* * poimenuje sorodstvene odnose in se pogovarja o družinskem življenju; * opisuje izgled in osebnostne lastnosti ljudi; * poimenuje in opiše oblačila in se pogovarja o modi oblačenja; * se pogovaja o delu, službah, poklicih; * spozna uporabo eno- in dvojezičnih slovarjev; * pozna prvine elektronskih sporočil in napiše neuradno elektronsko sporočilo; * seznani se s slovničnimi kategorijami (besedne vrste, črkovanje, fonetični simboli) ter osnovami besedotvorja; * seznani se z različnimi načini učenja besedišča v tujem jeziku. |
| **Module 3** | Jezikovne vsebine:   * glagolske strukture za izražanje preteklosti:   *past simple, past continous, past perfect simple, past perfect continuous*,   * struktura *used to* in *would,* * frazni glagoli   Teme in besedišče:   * počitnice, potovanja nastanitve * prevozna sredstva * opis kraja/vasi/mesta * opis življenja v velemestu in na podeželju * države, narodi in jeziki   Pisno sporočanje:   * opis kraja/potovanja | Dijak/inja pri govornem in pisnem sporočanju:   * razume razliko pri uporabi preteklikov (*past simple* in *past* *continuous*) in predpreteklikov (*past perfect vs. past perfect continuous*) in jih pravilno uporablja; * pozna oblike, razume pomen in pravilno uporablja strukturi *used to* in *would;* * zna uporabljati frazne glagole v različnih časih; * usvoji novo besedišče povezano s potovanji in pove zakaj, kam in s katerimi prevoznimi sredstvi ljudje potujejo; * usvoji novo besedišče povezano s počitnicami (vrste počitnic, dejavnosti, oprema, počitniški oglasi, ipd.); * poimenuje in opiše neprijetne izkušnje na potovanjih in počitnicah; * opiše prednosti in slabosti uporabe javnih in zasebnih prevoznih sredstev (avtobus, vlak, letalo, avtomobil, kolo); * opiše značilnosti določenega kraja oz. velemesta (velikost, prebivalci, stavbe in dejavnosti, znamenitosti, življenjski utrip, ipd.); * primerja življenje v velemestih in na podeželju; * se pogovarja o življenju v Londonu in opiše osnovne značilnosti tega velemesta; * opiše osnovne značilnosti Združenega kraljestva (simboli, mesta, zgodovina, prebivalstvo, politična ureditev, zemljepisne značilnosti, idr.); * poimenuje države, narode in jezike; * opiše kraj ali potovanje. |
| **3.**  **Module 4** | Jezikovne vsebine:   * oziralni zaimki in prilastkovi odvisniki: *defining & non-defining relative clauses* * tvorba pridevnikov –*ed* vs. –*ing* * stopnjevanje pridevnikov in prislovov ter različne strukture za primerjanje lastnosti   Teme in besedišče:   * prazniki in praznovanja v Sloveniji, Veliki Britaniji in v ZDA   Pisno sporočanje:   * opis praznovanja | Dijak/inja pri govornem in pisnem sporočanju:   * pozna oziralne zaimke in tvori oziralne prilastkove odvisnike; * zna tvoriti in pravilno uporabljati pridevnike s priponami *–ed* in –*ing;* * pozna različne strukture za stopnjevanje pridevnikov in prislovov; * poimenuje in opiše praznike in praznovanja v Sloveniji, Veliki Britaniji in ZDA. |
| **Module 7** | Jezikovne vsebine:   * glagolske strukture *–ing* vs. *to infinitive* ali *bare infinitive* * glagolske strulture *would prefer/would rather/would better*   Teme in besedišče:   * športi in prostočasne dejavnosti * športna oprema in športni objekti * ekstremni športi | Dijak/inja pri govornem in pisnem sporočanju:   * pravilno tvori in uporablja neosebni glagolski obliki, glagolnik in nedoločnik; * pravilno tvori in uporablja glagolske strulture *would prefer/would rather/would better*; * pozna besedišče povezano s športom in prostočasnimi dejavnostmi; * spozna različne ekstremne športe. |
|  | Ekskurzija v London | Določene vsebine navedene v letni pripravi bodo delno ali v celoti realizirane na ekskurziji v London. |
|  | Projektni dnevi | Medpredmetno povezovanje (glej »Posodobitveni načrt predmetnega aktiva za angleščino za šolsko leto 2014/15«). |

**OPOMBA:** Vrstni red obravnave zgoraj navedenih učnih vsebinse lahko v posameznih oddelkih razlikuje in iz utemeljenih razlogov se lahko učitelj odloči, da bo določene vsebine obravnaval v višjih letnikih.

**4. Ocenjevanje znanja:**

Ocenjevanje znanja se izvaja v skladu z izobraževalnim programom, *Pravilnikom o ocenjevanju znanja v srednjih šolah*, "Pravili o ocenjevanju znanja Gimnazije Nova Gorica" (*Šolska pravila Gimnazije Nova Gorica*) in "Kriteriji ocenjevanja pri angleščini za šolsko leto 2014/2015", ki jih je sprejel predmetni aktiv učiteljev angleščine.

Učitelj, ki poučuje v posameznem oddelku, ob začetku šolskega leta skladno s sprejetimi "Kriteriji ocenjevanja pri angleščini za šolsko leto 2014/2015" in glede na posebnosti posameznega oddelka leta določi:

* oblike in načine ocenjevanja znanja,
* število in datume pisnih ocenjevanj znanja,
* možnosti pridobivanja ocen za dijake, ki so pri napovedanem ocenjevanju manjkali ter
* možnosti popravljanja negativnih ocen ob koncu ocenjevalnega obdobja.

**5. Učitelji, ki poučujejo v oddelkih:**

1. a – Svetlana Kutin Funda, prof.

1. b – mag. Martina Kobal, prof.

1. c – Svetlana Kutin Funda, prof.

1. d – Jana Fajt, prof.

1. e – mag. Martina Kobal, prof.

1. f – mag. Martina Kobal, prof.

1. g – mag. Martina Kobal, prof.

Tuja učiteljica: Laura Lee Jensen, MA